UNIVERZITET U SARAJEVU

Broj: 0101-10188-1/22

Na osnovu Odluke rektora Univerziteta u Sarajevu broj: 0101-10188/ 22 od 29. 09. 2022. godine i člana 7. stav 2. Pravilnika o zakupu prostora na Univerzitetu u Sarajevu, Univerzitet u Sarajevu objavljuje *sljedeći*

**JAVNI OGLAS ZA PRIKUPLJANJE PONUDA ZA ZAKUP POSLOVNIH PROSTORA U KRUGU KAMPUSU UNIVERZITETA U SARAJEVU**

**I**

Univerzitet u Sarajevu izdaje u zakup sljedeći poslovni prostor:

poslovni prostor površine 12 m² koji se nalazi na drugom spratu Objekta- Stara kotlovnica u Kampusu Univerziteta u Sarajevu na adresi Zmaja od Bosne broj 8, na parceli broj: 3355/13, upisanoj u KKU/PL broj: 3148, općina Novo Sarajevo, katastarska općina Novo Sarajevo I, koji je u vlasništvu Univerziteta u Sarajevu.

**II**

Poslovni prostor iz tačke I. se izdaje u zakup zainteresiranim pravnim i fizičkim licima sa namjenom- za kancelarijske poslove.

**III**

Početna cijena zakupnine za poslovni prostor iz tačke I iznosi 12 KM/ m² bez PDV-a s tim što je ukupan mjesečni iznos zakupnine iznosi 144,00 KM bez PDV-a.

U cijenu iz prethodnog stava nisu uključeni mjesečni režijski troškovi (električna energija, voda, grijanje, odvoz smeća, čišćenje i održavanje higijene), koji se utvrđuju u paušalnom iznosu od 50,00 KM na mjesečnom nivou.

Troškove svih isprava potrebnih za obavljanje registrirane djelatnosti u skladu sa zakonom snosi zakupoprimac. Troškove održavanja poslovnog prostora, zatim troškove nabavke novog namještaja i opreme, te polica osiguranja snosi zakupoprimac.

**IV**

Poslovni prostor izdaje se u zakup na period od 1 (jedne) godine.

**V**

Prijave na javni oglas slati pismenim putem u zapečaćenoj koverti sa čitko naznačenim nazivom (ime i prezime), sjedištem (adresa) i brojem telefona podnosioca ponude sa naznakom „NE OTVARAJ – PRIJAVA NA JAVNI OGLAS ZA ZAKUP POSLOVNOG PROSTORA U KRUGU KAMPUSU UNIVERZITETA U SARAJEVU“ na adresu Univerziteta u Sarajevu, Rektorat, ulica Obala Kulina bana 7/II. Nepotpune i neblagovremene prijave neće se uzeti u razmatranje.

**VI**

Depozit se određuje u visini tri početne zakupnine. Uplata depozita od tri zakupnine vrši se na račun Trezora Kantona Sarajevo broj: 1411965320008475, Vrsta prihoda: 722631, općina: 077, Poziv na broj: 0000000034, Budžetska organizacija: 3502001.

Iznos depozita ponuđača s kojim se zaključi ugovor o zakupu poslovnog prostora smatraće se njegovom garancijom za uredno plaćanje zakupnine, a ostalim učesnicima u javnom oglasu uplaćeni depozit će se vratiti u roku od osam dana od datuma donošenja odluke o izboru najpovoljnijeg ponuđača.

**VII**

Poslovni prostor iz tačke I. se nalaze u stanju građevinske dovršenosti i opremljen je sljedećim: priključak električne energije, voda i sanitarni čvor. U istom se nalazi kancelarijski namještaj.

Poslovni prostor daje se u zakup u viđenom stanju, pa je budući zakupoprimac obavezan predmetne poslovne prostore prilagoditi svrsi o svom trošku, ali uz prethodno odobrenje menadžmenta Univerziteta u Sarajevu. Oprema kojom je zakupoprimac opremio poslovni prostor se nakon isteka zakupodavno-ugovornog odnosa vraća zakupoprimcu.

Poslovni prostor je moguće razgledati prema dogovoru uz prethodnu najavu na na e-mail iris.bilalagic@unsa.ba

**VIII**

Univerzitet u Sarajevu i odabrani ponuđač zaključuju Ugovor o zakupu u pisanoj formi koji u ime Univerziteta potpisuje rektor i ovlašteno lice u ime zakupoprimca. Ako odabrani ponuđač ne zaključi ugovor i ne preuzme prostor u određenom roku, smatraće se da je odustao od ponude i neće mu se vratiti uplaćeni iznos depozita.

**IX**

Ponuda mora sadržavati:

- osnovne podatke o ponuđaču (ime i prezime, adresa, JMB i drugi podaci za fizičko lice),

- ovjerenu kopiju rješenja o upisu u sudski registar sa svim prilozima za pravno lice ili rješenja o upisu u registar nevladinih organizacija,

- ovjerenu kopiju Obaviještenja o razvrstavanju pravnog lica prema klasifikaciji djelatnosti nadležnog zavoda za statistiku;

- ovjerenu kopiju Uvjerenja poreske uprave o registraciji;

- dokaz o uplaćenom depozitu,

- ponuđeni iznos zakupnine.

**X**

Kriteriji za ocjenu ponuda su sljedeći:

- visina ponuđene zakupnine,

- reference ponuđača,

- raniji zakupodavno- ugovorni odnos između ponuđača i Univerziteta u Sarajevu.

**XI**

 Javni oglas ostaje otvoren 8 (osam) dana od dana objavljivanja.

 REKTOR UNIVERZITETA U SARAJEVU

 \_\_\_\_\_\_\_\_\_\_\_\_\_\_\_\_\_\_

 Prof. dr. Rifat Škrijelj